FAK vereer twee Ortodokse priesters vir hul vertaalwerk – praag.co.za — 20 jaar jonk!
Vader Zacharias van Wyk van Robertson in die Wes-Kaap en vader Jacobus van der Riet van Johannesburg het dié toekenning ontvang vir die vertalings van Ortodokse liturgieë en gesange in Afrikaans.
Die geleentheid is by Voortrekkermonument gehou en luister is daaraan verleen deur treffende Afrikaanse koorsang van die Afrikaanse Hoër Seunskool.
Johan Rossouw het in sy huldigingswoord gesê daar meestal “volslae onkunde” oor die Ortodokse kerk onder Afrikaners. Hy het dit as tragies bestempel “omdat dit voorkom te midde van ’n ontsettende eietydse ontwrigting van die moderne vorm van die Christendom, naamlik die Protestantisme”.
Rossouw het “die felle verwoestende debatte wat al meer as 15 jaar oor die kerk en die politiek, die gesag van die Bybel, die posisie van vroue en homoseksuele persone in die kerk, die Belhar-belydenis en wat nog woed” voorgehou as bewyse van dié ontwrigting.
Volgens hom is een van die alternatiewe op die krisis om terug te keer na die tradisionele ortodokse vorm van die Christendom. Rossouw het gesê dit sluit aan by ‘n ontluikende ontdekking die Ortodokse Kerk wat talle nuwe bekeerlinge trek.
Rossouw het gesê ’n mens kan nie anders nie as om “die enorme potensiaal van hierdie twee baanbrekers se werk op ’n krisisoomblik in die Afrikaanse geskiedenis te sien”.
Skrywer Karin RoodtGepubliseer op 27 Augustus 2013 Kategorieë Afrikaanse nuus, NuusSleutelwoord Afrikaanse Hoër Seunskool, FAK, Ortidokse kerk, vader Jacobus van der Riet, Vader Zacharias van Wyk, Voortrekkermonument
Vorige Vorige artikel: Vier renosterstropers doodgeskiet
Volgende Volgende artikel: Afrika teen 2030: Een groot krotbuurt